Raimo Näsänen vuonna 1993 Suomen MM-rallin Yle TV2:n in-car-kuvaustehtävissä.
**Jyväskylän suurajot 1993** olivat 43. Jyväskylän suurajot, ja ne järjestettiin 27.-29. elokuuta 1993. Se oli rallin maailmanmestaruuskauden 1993 yhdeksäs osakilpailu.

Osallistujat
------------

Kilpailuun ilmoittautui 116 autokuntaa. Mukana olivat tehdastalleista Toyota (Didier Auriol, Juha Kankkunen ja Hannu Mikkola), Subaru (Ari Vatanen ja Markku Alén), Mitsubishi (Kenneth Eriksson ja Armin Schwarz), ja Ford (Malcolm Wilson ja Sebastian Lindholm). Lancian Carlos Sainz puuttui kilpailusta tänäkin vuonna, samoin kuin Fordin tehdaskuljettajat Massimo Biasion ja Francois Delecour. Tommi Mäkinen oli mukana Astra-teamin ilmoittamalla Lancialla.

Kankkusen kartanlukija Juha Piironen oli sairastunut aivoverenvuotoon Argentiinan MM-rallin harjoituksissa. Piirosen tuuraajaksi Argentiinaan palkattu Nicky Grist ajoi Suurajot vielä Armin Schwarzin kanssa, joten Kankkusen kartanlukijana Suurajoissa oli ranskalainen Denis Giraudet.

Suurajot oli Subarun Impreza-mallin ensiesiintyminen MM-rallissa. Subaru oli päättänyt, että uusi auto otetaan käyttöön, kun edellisellä Legacy-mallilla on saavutettu ensimmäinen MM-voitto, mikä tapahtui edellisessä rallissa Uudessa-Seelannissa.

Reitti
------

Reitin pituus oli 1555,92 km, josta erikoiskokeita 507,53 km. Erikoiskokeiden kokonaismäärä putosi 35:een mutta erikoiskokeiden keskipituus kasvoi.

Reitti| Perjantai | Lauantai | Sunnuntai |
| --- | --- | --- |
| Jyväskylä–Pieksämäki–Jyväskylä–(Koskenpää)–Jyväskylä | Jyväskylä–Valkeakoski–Jämsä–Jyväskylä | Jyväskylä–(Hartola)-Jyväskylä |
| 15 EK:ta | 13 EK:ta | 7 EK:ta |
| 179,02 km | 243,47 km | 85,04 km |

Ralli oli jälleen kolmipäiväinen vuoden 1989 tapaan. Ensimmäistä kertaa MM-rallihistoriansa aikana Suurajot ei alkanut yleisöerikoiskokeella, vaan ensimmäinen erikoiskoe oli Valkola.

Rallin ainoa kokonaan uusi erikoiskoe oli Hannula. Laajavuoren erikoiskoe oli poissa reitiltä ensimmäistä kertaa rallin MM-arvon aikana.

Savon erikoiskoe ajettiin poikkeuksellisesti eri suuntaan kuin yleensä. Hassin erikoiskokeesta oli tehty 36-kilometrinen yhdistämällä edellisvuoden erikoiskokeen reittiin Paaterin erikoiskoe.

Kilpailun kulku
---------------

Juha Kankkunen johti rallia alusta loppuun lukuun ottamatta EK 26:tta, jolloin Ari Vatanen onnistui nousemaan hetkeksi johtoon. Lauantain päätöserikoiskokeella Vatanen menetti kuitenkin aikaa koska tuulilasin lämmitin ei toiminut ja sää oli sateinen, joskin toisen lähteen mukaan Vatanen ei vain löytänyt tuulilasin lämmittimen kytkintä uudessa autossa intercoolerin nesteiden lennettyä tuulilasille, mikä Vatasen itsensä mukaan johtui konepellille asennetuista lisävaloista, joita ei oltu testattu aiemmin.

Markku Alen keskeytti ensimmäisellä erikoiskokeella. Hän ajoi lievästi ulos, mutta ojassa ollut kivi rikkoi auton jäähdyttimen. Malcolm Wilson puolestaan keskeytti ulosajoon Ouninpohjassa, kaadettuaan tosin autonsa jo perjantaina Ehikissä.

Hannu Mikkola pääsi maaliin Suurajoissa ensimmäistä kertaa vuoden 1983 voittonsa jälkeen.

Tulokset
--------

|  |  | Kuljettaja | Auto | Aika |
| --- | --- | --- | --- | --- |
| 1. | Suomi | Juha Kankkunen | Toyota Celica Turbo 4WD | 4:23:51 |
| 2. | Suomi | Ari Vatanen | Subary Impreza 555 | +0:47 |
| 3. | Ranska | Didier Auriol | Toyota Celica Turbo 4WD | +2:10 |
| 4. | Suomi | Tommi Mäkinen | Lancia Delta HF Integrale | +4:35 |
| 5. | Ruotsi | Kenneth Eriksson | Mitsubishi Lancer Evo I | +5:41 |
| 6. | Suomi | Sebastian Lindholm | Ford Escort RS Cosworth | +7:43 |
| 7. | Suomi | Hannu Mikkola | Toyota Celica Turbo 4WD | +8:42 |
| 8. | Suomi | Lasse Lampi | Mitsubishi Galant VR-4 | +9:27 |
| 9. | Saksa | Armin Schwarz | Mitsubishi Lancer Evo I | +10:15 |
| 10. | Suomi | Marcus Grönholm | Toyota Celica Turbo 4WD | +16:29 |
| Lähde |

N-ryhmän voitti Jarmo Kytölehto.

F2-luokan voitti Bruno Thiry General Motors Europelle sarjassa pisteitä keränneellä Opel Astralla.

Muuta
-----

* Hannu Mikkolan viimeinen MM-startti

Lähteet
-------

1. 1 2  juwra.com Rallies - Finland 1993 *www.juwra.com*. Viitattu 9.8.2016.
2. 1 2  juwra.com Rallies - Finland 1993 entry list *www.juwra.com*. Viitattu 9.8.2016.
3. ↑  Aivoverenvuoto pysäytti Juha Piirosen uran – MM-rallin huippukartturi muistelee pelottavia hetkiä Argentiinassa *YLE*.  27.4.2017.
4. ↑  Helsingin Sanomat: Tuntemattomuudesta viittä vaille rallin maailmanmestariksi Nicky Grist sai elämänsä työpaikan Juha Kankkusen kartanlukijana *hs.fi*.  2.11.1993.
5. 1 2  When The Subaru Impreza first emerged in the WRC *Dirtfish*.  27.8.1993.
6. 1 2 3 4  Rally Finland Route History III: 1988–1995 *It Gets Faster Now!*.
7. ↑  Maps | 1000 Lakes Rally 1990 [WRC] *Rally-Maps.com*. Viitattu 12.12.2023. (englanniksi)
8. ↑  juwra.com Rallies - Finland 1993 stage winners *www.juwra.com*. Viitattu 9.8.2016.
9. 1 2  Vainio, Jarmo: Hikinen työvoitto.  *Vauhdin maailma*, 9/1993.
10. ↑  Ari Vatanen, osa 2 | Tomin nuoteista | Yle Areena – podcastit *areena.yle.fi*. Viitattu 9.12.2023.
11. 1 2  juwra.com Hannu Mikkola - WRC starts *www.juwra.com*. Viitattu 9.8.2016.
12. 1 2 3  juwra.com Rallies - Finland 1993 final results *www.juwra.com*. Viitattu 9.8.2016.

Aiheesta muualla
----------------

* Rally-Maps.com, erikoiskokeiden reitit kartalla

Osakilpailut MM-rallikaudella 1993

* Monaco
* Ruotsi
* Portugali
* Kenia
* Ranska
* Kreikka
* Argentiina
* Uusi-Seelanti
* Suomi
* Australia
* Italia
* Espanja
* Iso-Britannia

SuomiRallin maailmanmestaruussarjan Suomen rallit

|  |  |
| --- | --- |
| 1970-luku | 
* 1973
* 1974
* 1975
* 1976
* 1977
* 1978
* 1979

 |
| 1980-luku | 
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989

 |
| 1990-luku | 
* 1990
* 1991
* 1992
* 1993
* 1994
* 1996
* 1997
* 1998
* 1999

 |
| 2000-luku | 
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009

 |
| 2010-luku | 
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
| 2020-luku | 
* ~~2020~~
* 2021
* 2022
* 2023
* *2024*

 |